## Odluka o načinu i rokovima dostavljanja izvješća o kupljenim odnosno prodanim devizama na deviznom tržištu

### NN 57/2001 (27.6.2001.), Odluka o načinu i rokovima dostavljanja izvješća o kupljenim odnosno prodanim devizama na deviznom tržištu

# HRVATSKA NARODNA BANKA

920

Na temelju članka 13., članka 21. stavak 2. i članka 61. stavak 2.
Zakona o osnovama deviznog sustava, deviznog poslovanja i prometu zlata
(»Narodne novine«, br. 91A/1993., 36/1998. i 32/2001.) i članka 39. stavak 2.
pod i) Zakona o Hrvatskoj narodnoj banci (»Narodne novine«, br. 36/2001.)
guverner Hrvatske narodne banke donio je 21. lipnja 2001. godine

## ODLUKU

### o naČinu i rokovima dostavljanja izvjeŠĆa o kupljenim odnosno prodanim devizama na deviznom trŽiŠtu

I.

Ovlaštene banke i štedionice (u daljnjem tekstu: banke i štedionice)
dostavljaju Hrvatskoj narodnoj banci podatke o ugovorenim kupnjama i prodajama
deviza na deviznom tržištu na način i u rokovima propisanim ovom odlukom.

II.

Podaci iz točke I. ove odluke dostavljaju se na propisanim obrascima, a
sastoje se od:

1. svih ugovorenih kupnji i
prodaja deviza između banke i pravnih osoba - Obrazac br. 1,

2. svih ugovorenih kupnji i
prodaja deviza na domaćem međubankovnom tržištu - Obrazac br. 2,

3. svih ugovorenih kupnji i
prodaja deviza između banke i banaka sa sjedištem u inozemstvu - Obrazac br. 3,

4. svih ugovorenih kupnji i
prodaja deviza i efektivne strane valute između banke/štedionice i fizičkih
osoba, uključivo i kupnje i prodaje efektivne strane valute kod ugovornih
mjenjača - Obrazac br. 4.

Obrasci iz prethodnog stavka
i Uputa za popunu obrazaca br. 1, 2, 3 i 4 sastavni su dio ove odluke.

III.

Obrasci br. 1, 3 i 4
dostavljaju se Hrvatskoj narodnoj banci prvog radnog dana poslije dana
ugovorene kupnje odnosno prodaje deviza, odnosno efektivne strane valute, do 12
sati.

Obrazac br. 2 dostavlja se
Hrvatskoj narodnoj banci istog dana kada je ugovorena kupnja odnosno prodaja
deviza do 15.30 sati.

IV.

U Obrazac br. 2 pod rubriku
»Napomena« unosi se naziv banaka/štedionica kojima su prodane odnosno od kojih
su kupljene devize, uz navođenje iznosa s pojedinom bankom/štedionicom,
iskazanog za svaku pojedinu valutu.

Podaci u Obrascu br. 2 ne uključuju iznose kupljenih odnosno prodanih
deviza Hrvatskoj narodnoj banci po bilo kojoj osnovi.

V.

Podaci o ugovorenim kupnjama i prodajama deviza iskazuju se u Obrascima
br. 1, 2, 3 i 4 pod A), odvojeno za:

• promptne (spot) poslove,

• terminske poslove i

• valutne swapove.

Podaci uključuju samo ugovorene transakcije kupnje i prodaje deviza, kod
kojih je jedna od ugovornih valuta kuna.

VI.

Danom stupanja na snagu ove odluke prestaje vrijediti Odluka o načinu i
rokovima dostavljanja izvješća o kupljenim odnosno prodanim devizama na
deviznom tržištu (»Narodne novine« 71/1997.).

VII.

Ova odluka stupa na snagu osmog dana od dana objave u »Narodnim novinama«,
a primjenjuju se od 1. listopada 2001.

O. br. 134-020/06-01/ŽR

Guverner
Hrvatske narodne banke
**dr. sc. Željko Rohatinski,** v. r.

UPUTA ZA POPUNU OBRAZACA
BR.: 1, 2, 3 i 4

I. Osnovne napomene za popunjavanje obrazaca

1. U obrasce se unose zaokruženi iznosi bez decimalnih mjesta.

2. Radnim se danom ne smatraju subota i nedjelja.

3. U obrascima br. 1, 2, 3 i 4 pod A) ugovorene transakcije kupnje i
prodaje deviza iskazuju se odvojeno za svaku od tri navedene vrste poslova u
svakom obrascu, i to: pod I. za promptne (spot) poslove, pod II. za terminske
poslove i pod III. za valutne swapove.

I. promptni (spot) poslovi su poslovi kupoprodaje deviza koji se
realiziraju u roku od 48 sati,

II. terminski poslovi su
poslovi kupoprodaje deviza koji se realiziraju ili u roku od 24 sata ili u roku
dužem od 48 sati,

III. valutni swapovi su
poslovi kupoprodaje deviza kod kojih se simultano ugovaraju dva različita
posla: promptna kupoprodaja i terminska kupoprodaja.

4. U svim se obrascima
obvezno na kraju prikaza prometa ugovorenih kupnji i prodaja deviza po svakoj
pojedinoj osnovi treba unijeti kontrolni zbroj iznosa u koloni br. 4, 5, 6 i 7,
što znači da se unose i zbrojevi kolona br. 4 i 6 bez obzira na to što se
zbrajaju različite valute.

5. Na kraju svakog obrasca
treba u lijevom donjem uglu navesti ime i prezime osobe koja je popunila
obrazac, a u desnom donjem uglu treba staviti pečat banke/štedionice, te potpis
ovlaš­tene osobe.

II. Rokovi za dostavljanje obrazaca

1. Podaci na Obrascu br. 2 o ugovorenim kupnjama i prodajama deviza na
domaćem međubankovnom tržištu, odnosno o ugovorenim transakcijama kupnje i
prodaje deviza između banaka i štedionica međusobno, obvezno se dostavljaju
HNB-u do 15.30 sati istog dana kada je ugovorena devizna transakcija.

2. Podaci na Obrazac br. 1 o
ugovorenim transakcijama kupnje i prodaje deviza s pravnim osobama, zatim
podaci na Obrascu br. 3 o ugovorenim transakcijama kupnje i prodaje deviza sa
stranim bankama te podaci na Obrascu br. 4 o ugovorenim kupnjama i prodajama
deviza i efektivne strane valute s fizičkim osobama, uključujući kupnje i
prodaje efektivne strane valute kod ugovornih mjenjača, dostavljaju se HNB-u za
ugovorene transakcije toga dana, najkasnije do 12 sati sljedećeg radnog dana.

 III.
Popunjavanje Obrasca br. 1

1. U Obrazac br. 1 unose se ugovorene kupnje i prodaje deviza između
domaće banke i pravnih osoba, s tim da se podaci o ugovorenim transakcijama
kupnje i prodaje deviza unose prema vrsti ugovorene kupoprodaje deviza od I. do
III., specificirano po pojedinim valutama, s iskazanom protuvrijednosti u
kunama za svaki iznos u valuti.

Podaci o ugovorenim kupnjama
i prodajama deviza između domaće banke i banaka sa sjedištem u inozemstvu
iskazuju se zasebno u Obrascu br. 3.

2. U kolonu 4 unosi se iznos
kupnje deviza, za svaku pojedinu stranu valutu posebno, za ugovorene devizne
transakcije navedene u Obrascu br. 1 od I. do III.

3. U kolonu 5 unosi se iznos
izvršene isplate protuvrijednosti u domaćoj valuti za svaki pojedini iznos u
stranoj valuti iz kolone 4.

4. U kolonu 6 unosi se iznos
prodaje deviza, za svaku pojedinu stranu valutu posebno, za ugovorene devizne
transakcije navedene u Obrascu br. 1 od I. do III.

5. U kolonu 7 unosi se iznos
ostvarene naplate protuvrijednosti u domaćoj valuti za svaki pojedini iznos u
stranoj valuti iz kolone 6.

6. Na kraju svake vrste
poslova od I. do III. upisuje se kontrolni zbroj u kolone 4, 5, 6 i 7.

IV. Popunjavanje obrasca br. 2

1. U Obrazac br. 2 unose se sve ugovorene kupnje i prodaje deviza između
banaka međusobno, te banaka i štedionica.

2. U izvješće se ne uključuju
kupnje deviza od Hrvatske narodne banke i prodaje deviza HNB-u.

3. U kolonu 4 unosi se iznos
kupnje deviza od drugih banaka i štedionica, za svaku pojedinu stranu valutu
posebno, za ugovorene devizne transakcije navedene u Obrascu br. 2 od I. do
III.

4. U kolonu 5 unosi se iznos
izvršene isplate protuvrijednosti u domaćoj valuti za svaki pojedini iznos u
stranoj valutu iz kolone 4.

5. U kolonu 6 unosi se iznos
prodaje deviza drugim bankama i štedionicama, za svaku pojedinu stranu valutu
posebno, za ugovorene devizne poslove navedene u Obrascu br. 2 od I. do III.

6. U kolonu 7 unosi se iznos
ostvarene naplate protuvrijednosti u domaćoj valuti za svaki pojedini iznos u
stranoj valuti iz kolone 6.

7. Na kraju svake vrste
poslova od I. do III. upisuje se kontrolni zbroj u kolone 4, 5, 6 i 7.

8. U »Napomeni« treba navesti naziv banke odnosno štedionice, slovnu ili
brojčanu oznaku strane valute, iznos u stranoj valuti koji je od te
banke/štedionice kupljen, odnosno toj banci/štedionici prodan, kao i
protuvrijednost u kunama. Iznosi u valuti i protuvrijednost u domaćoj valuti
trebaju biti razvrstani prema vrsti poslova od I. do III.

V. Popunjavanje Obrasca br. 3

1. U Obrazac br. 3 unose se sve ugovorene kupnje i prodaje deviza između
banke i banaka sa sjedištem u inozemstvu.

2. U izvješća se ne uključuju podaci o deviznim arbitražama između
domaće banke i banaka sa sjedištem u inozemstvu.

3. U kolonu 4 unosi se iznos kupnje deviza od banaka sa sjedištem u
inozemstvu, za svaku pojedinu stranu valutu posebno, za ugovorene devizne
poslove navedene u Obrascu br. 3 od I. do III.

4. U kolonu 5 unosi se iznos izvršene isplate protuvrijednosti u domaćoj
valuti za svaki pojedini iznos u stranoj valuti iz kolone 4.

5. U kolonu 6 unosi se iznos prodaje deviza bankama sa sjedištem u
inozemstvu, za svaku pojedinu stranu valutu posebno, za ugovorene devizne
poslove navedene u Obrascu br. 3 od I. do III.

6. U kolonu 7 unosi se iznos ostvarene naplate protuvrijednosti u
domaćoj valuti za svaki pojedini iznos u stranoj valuti iz kolone 6.

7. Na kraju svake vrste poslova od I. do III. upisuje se kontrolni zbroj
u kolone 4, 5, 6 i 7.

 VI.
Popunjavanje Obrasca br. 4

*VI. 1. Popunjavanje Obrasca br. 4 pod A)*

1. U prvi dio Obrasca br. 4 pod A) unose se sve ugovorene kupnje i prodaje
deviza s fizičkim osobama posebno za svaku od vrsta deviznih poslova navedenih
u Obrascu br. 4 od I. do III.

2. U kolonu 4 unosi se iznos
kupnje deviza od fizičkih osoba, za svaku pojedinu stranu valutu posebno, za
ugovorene devizne poslove navedene u Obrascu br. 4 od I. do III.

3. U kolonu 5 unosi se iznos
ukupno izvršene isplate protuvrijednosti u domaćoj valuti za svaki pojedini
iznos u stranoj valuti iz kolone 4.

4. U kolonu 6 unosi se iznos
ukupne prodaje deviza fizičkim osobama, za svaku pojedinu stranu valutu posebno,
za svaki ugovoreni devizni posao naveden u Obrascu br. 4 od I. do III.

5. U kolonu 7 unosi se iznos
ukupno ostvarene naplate protuvrijednosti u domaćoj valuti za svaku pojedinu
isplatu u stranoj valuti iz kolone 6.

6. Na kraju svake vrste
poslova od I. do III. upisuje se kontrolni zbroj u kolone 4, 5, 6 i 7.

*VI. 2. Popunjavanje Obrasca br. 4 pod B)*

1. U drugi dio Obrasca br. 4 pod B) unose se sve kupnje i prodaje
efektivnoga stranog novca ugovorene odnosno ostvarene između banke/štedionice i
fizičkih osoba. U te podatke treba uključiti i kupnje i prodaje koje su obavili
ugovorni mjenjači.

2. U kolonu 4 unosi se iznos ukupne kupnje efektivne strane valute od
fizičkih osoba, za svaku pojedinu efektivnu stranu valutu posebno.

3. U kolonu 5 unosi se iznos ukupno izvršene isplate u domaćoj valuti za
otkupljenu efektivnu stranu valutu od fizičkih osoba, za svaki pojedini iznos u
stranoj valuti iz kolone 4.

4. U kolonu 6 unosi se iznos ukupne prodaje efektivne strane valute
fizičkim osobama, za svaku pojedinu efektivnu stranu valutu posebno.

5. U kolonu 7 unosi se iznos ukupno ostvarene naplate u domaćoj valuti
za prodanu efektivnu stranu valutu fizičkim osobama, za svaki pojedini iznos u
stranoj valuti iz kolone 6.

6. Iza posljednjeg retka unesenih podataka o transakcijama u efektivnoj
stranoj valuti u Obrascu br. 4 pod B) unosi se kontrolni zbroj u kolone 4, 5, 6
i 7.

if !supportEmptyParas endif

if !supportEmptyParas endif

![](dodatni/360298.gif)
![](dodatni/360299.gif)
![](dodatni/360300.gif)
![](dodatni/360301.gif)

Odluka, NN 57/2001-920